《萧含誉自楚中来访留集二首 其一》
明代·胡应麟

下榻仍松桧，移尊更薜萝。星当雄剑聚，云傍彩毫多。

客计留天目，乡书问汨罗。五游他日遂，相逐老岩阿。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。